ເວທີປາໄສເປີດ“ຄຳຕັດສິນທະເລຕາເວັນອອກ-ບັນດາບັນຫາວາງອອກກ່ຽວກັບນິຕິທຳແລະການເມືອງ”
(ພາບປະກອບ)
ວັນທີ 06/09, ສູນ Habibi ຂອງ ອິນໂດເນເຊຍ ສົມທົບກັບສະຖານທູດ ອາເມລິກາ ປະຈຳ ອິນໂດເນເຊຍ ຈັດຕັ້ງເວທີປາໄສເປີດດ້ວຍຫົວຂໍ້ວ່າ “ຄຳຕັດສິນທະເລຕາເວັນອອກ - ບັນດາບັນຫາວາງອອກກ່ຽວກັບນິຕິທຳ ແລະ ການເມືອງ”. ເຂົ້າຮ່ວມເວທີປາໄສມີບັນດາຜູ້ແທນ, ນັກຊ່ຽວຊານ, ນັກຄົ້ນຄວ້າ ແລະ ຜູ້ຕາງໜ້າບາງສະຖານທູດຕ່າງປະເທດປະຈຳ Jakarta ເປັນຈຳນວນຫລວງຫລາຍ. ຈຸດປະສົງຂອງເວທີປາໄສນີ້ ເພື່ອແນໃສ່ກຳນົດບັນດາຜົນກະທົບດ້ານກົດໝາຍ ແລະ ດ້ານການເມືອງຈາກຄຳຕັດສິນຂອງສານອະນຸຍາໂຕຕຸລາການຢູ່ La Hay (ໂຮນລັງ) ສຳລັບ ອິນໂດເນເຊຍ ແລະ ອາເມລິກາ; ພິຈາລະນາທີ່ຕັ້ງບົດບາດຂອງ ອິນໂດເນເຊຍ ແລະ ອາເມລິກາ ພາຍຫລັງຄຳຕັດສິນ; ຜົນສະທ້ອນຂອງບັນຫານີ້ຕໍ່ການພົວພັນລະຫວ່າງບັນດາປະເທດໃນພາກພື້ນ…ກ່າວຄຳເຫັນທີ່ເວທີປາໄສ, ທ່ານ Aaron Jensen ຮອງທີ່ປຶກສາດ້ານການເມືອງ, ສະຖານທູດ ອາເມລິກາ ປະຈຳ Jakarta ໄດ້ສະແດງຄວາມປາດຖະໜາຢາກໃຫ້ບັນດາຝ່າຍທີ່ກ່ຽວຂ້ອງຈົ່ງເຄົາລົບຄຳຕັດສິນຂອງສານອະນຸຍາໂຕຕຸລາການ, ເຄົາລົບກົດໝາຍສາກົນ, ບໍ່ເຮັດໃຫ້ສະພາບການສັບສົນຂຶ້ນ, ບໍ່ດຳເນີນການເຄື່ອນໄຫວການທະຫານຢູ່ບັັນດາເກາະທີ່ມີການຂັດແຍ້ງກັນ.
(ແຫຼ່ງຄັດຈາກ VOV)